El Tractat de Moscou fou un tractat de pau signat entre Finlàndia i la Unió Soviètica el 12 de març de 1940, i les seves ratificacions van ser el 21 de març. Marcà el final dels 105 dies de la Guerra d'Hivern que enfrontà a ambdós països. El tractat va ser signat per Viatxeslav Mólotov, Andrei Jdànov i Aleksandr Vasilevski per la Unió Soviètica i per Risto Ryti, Juho Kusti Paasikivi, Rudolf Walden i Väinö Voionmaa per Finlàndia.